CELEX: 62020TN0727
Language: el
Date: 2020-12-07 00:00:00
Title: Υπόθεση T-727/20: Προσφυγή της 7ης Δεκεμβρίου 2020 — Kirimova κατά EUIPO

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/36
            
         
      Προσφυγή της 7ης Δεκεμβρίου 2020 — Kirimova κατά EUIPO
      (Υπόθεση T-727/20)
      (2021/C 163/49)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Nigar Kirimova (Μόναχο, Γερμανία) (εκπρόσωπος: A. Parassina, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση του Εκτελεστικού Διευθυντή του EUIPO, της 30ής Σεπτεμβρίου 2020 ·
               
            
                  —
               
               
                  να υποχρεώσει το EUIPO να απαλλάξει την προσφεύγουσα από την απαίτηση της ιθαγένειας, η οποία προβλέπεται στο άρθρο 120, παράγραφος 4, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (1) (στο εξής: κανονισμός για το σήμα)·
               
            
                  —
               
               
                  να υποχρεώσει το EUIPO να εγγράψει την προσφεύγουσα στον κατάλογο των εγκεκριμένων αντιπροσώπων δυνάμει του άρθρου 120 του κανονισμού για το σήμα·
               
            
                  —
               
               
                  να καταδικάσει το EUIPO στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Με το δικόγραφό της, η προσφεύγουσα ζητεί την ακύρωση της αποφάσεως αριθ. ER 93419-2020 του Εκτελεστικού Διευθυντή του EUIPO της 30ής Σεπτεμβρίου 2020, σχετικά με την αίτηση της προσφεύγουσας για εγγραφή στον κατάλογο των εγκεκριμένων αντιπροσώπων δυνάμει του άρθρου 120 του κανονισμού για το σήμα και για χορήγηση απαλλαγής δυνάμει του άρθρου 120, παράγραφος 4, στοιχείο β', του κανονισμού για το σήμα.
      Προς στήριξη της προσφυγής της, η προσφεύγουσα προβάλλει πέντε λόγους ακυρώσεως.
      
                  1.
               
               
                  Με τον πρώτο λόγο προβάλλεται παραβίαση της αρχής της ασφάλειας δικαίου.
               
            
                  2.
               
               
                  Με τον δεύτερο λόγο προβάλλεται παράβαση του άρθρου 120, παράγραφος 4, του κανονισμού για το σήμα, λόγω παράλειψης του EUIPO να ερμηνεύσει και να εξετάσει τον κανονισμό αυτόν υπό το πρίσμα των βασικών αρχών της Ένωσης και της θεμελιώδους αρχής της απαγόρευσης των διακρίσεων.
               
            
                  3.
               
               
                  Με τον τρίτο λόγο προβάλλεται παραβίαση της αρχής της χρηστής διοίκησης λόγω κατάχρησης εξουσίας.
               
            
                  4.
               
               
                  Με τον τέταρτο λόγο προβάλλεται παράβαση των άρθρων 94 και 97 του κανονισμού για το σήμα λόγω προσβολής του δικαιώματος ακροάσεως.
               
            
                  5.
               
               
                  Με τον πέμπτο λόγο προβάλλεται εσφαλμένη εκτίμηση των αποδεικτικών στοιχείων που είχαν προσκομιστεί προς στήριξη της αιτήσεως της προσφεύγουσας.
               
            
         (1)  ΕΕ 2017, L 154, σ. 1.